Corina Casanova - Alemannische Wikipedia

# Corina Casanova

### Us der alemannische Wikipedia, der freie Dialäkt-Enzyklopedy

D Corina Casanova (* 4. Januar 1956 in Ilanz (GR)) isch sit em 1. Januar 2008 Bundeskanzlerin vo de Schwiizerische Eidgenosseschaft.

Als Vizekanzlerin tuet d Corina Casanova d'Bundeskanzlerin Annemarie Huber-Hotz unterschtütze. Sie isch innerhalb vo de Bundeskanzlej zueschtändig für d'Abteilig Bundesrat, wo d'Sektione Bundesratsgschäft, Rächt, Zentrali Sprachdienscht und Amtlichi Veröffentlichunge behandelt werde.

D'Bundeskanzlej mit öppe 250 Mitarbeitende isch d'Stabschtell vo de Regierig – vom Bundesrat – und bsunders vom Bundespräsidente.

## [ändere] Läbeslauf

D Corina Casanova isch i de Bündner Dörfer Tarasp und Ruschein uufgwachse, wo sie au i d'Primarschuel gange isch. Sie hät a de Chantonsschuel in Chur 1977 d'Matura (Typus B) abschglosse. Schpöter hät sie Rächtswüsseschafte a de Universität vo Friiburg schtudiert. 1982 hät sie mit em Lizentat abschglosse und zwei Jahr schpöter hät sie s'Awaltspatänt vom Chanton Graubünde überchoo.

D Corina Casanova isch Mitglied vo de Chrischtlichdemokratische Volkspartej (CVP) und chann sächs Schprache: Rätoromanisch (Sursilvan und Vallader), Dütsch, Französisch, Italienisch, Änglisch und Schpanisch.

Brueflichi Tätigkeite:

- 1984–1986: Fürschprächerin]] im Awaltsbüro vom ehemalige Bundesgrichtspräsidente Giusep Nay
- 1986–1990: Delegierti für s'Rote Krüz i de Republik Südafrika, in Angola, Nicaragua und El Salvador
- 1992–1996: Informationsbeuuftrejti vo de Parlamäntsdienscht vom Bund
- 1996–1999: Mitarbet im Schtab vom Vorsteher vom Eidgenössische Departemänt für uuswärtigi Aglägeheite (EDA)
- 1999–2002: persönlichi Mitarbeiterin vom sinnerziitige Bundesrat Joseph Deiss
- April 2002: Ernännig zue schtellverträtende Generalsekretärin vom EDA
- 27. April 2005: Wahl zue dr'Vizekanzlerin, Amtsatritt am 1. Auguscht 2005
- 12. Dezember 2007: Wahl zue dr'Bundeskanzlerin, Amtsatritt am 1. Januar 2008

## [ändere] Weblinks

- Vizekanzlerin Corina Casanova

Dr Artikel basiert uf ´ra freie Ibersetzung vum Artikel „Corina Casanova“ us dr dytsche Wikipedia. E Lischte mit de dörtige Autore kasch dörte aluege

Kategori: CVP-Mitgliid (Schwiiz)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- ‪Norsk (bokmål)‬
- 中文